ברטו ילדרים

ברטו אוזגור ילדרים (בטורקית: Bertuğ Özgür Yıldırım; נולד ב-12 ביולי 2002 בקאהיטהאנה שבטורקיה) הוא כדורגלן טורקי המשחק בעמדת החלוץ בקבוצת סטאד רן מליגת העל הצרפתית ובנבחרת טורקיה.

קריירת מועדונים 
ילדרים גדל במחלקת הנוער של סארייר. הוא ערך 31 הופעות ליגה במדי הקבוצה הבוגרת של המועדון במסגרת הליגה הטורקית השלישית, בהן הבקיע ששה שערים.

ב-3 ביוני 2021 חתם ילדרים בהטאייספור מליגת העל הטורקית. ב-14 באוגוסט ערך את הופעת הבכורה שלו במועדון, בתיקו 1-1 נגד קסימפאשה במסגרת המחזור הראשון בליגה לעונת . ב-22 במאי 2022 הבקיע את שער הבכורה שלו במועדון, בניצחון 4-1 על גירסונספור במסגרת המחזור ה-38 בליגה. הוא ערך 35 הופעות ליגה במדי המועדון, בהן הבקיע ששה שערים.

ב-17 בפברואר 2023, לאחר רעידות האדמה בטורקיה ובסוריה, הושאל ילדרים לאנטליהספור מליגת העל הטורקית עד לתום עונת . ב-6 במרץ ערך את הופעת הבכורה שלו במועדון, בהפסד 3-1 לקסימפאשה במסגרת המחזור ה-24 בליגה. ב-11 במרץ הבקיע את שער הבכורה שלו במועדון, בניצחון 4-0 על קייסריספור במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, בהן הבקיע שני שערים.

ב-29 באוגוסט 2023 חתם על חוזה לחמש שנים בסטאד רן מליגת העל הצרפתית. ב-16 בספטמבר ערך את הופעת הבכורה שלו במועדון, בתיקו 2-2 נגד ליל במסגרת המחזור החמישי בליגה לעונת 2023/2024. ב-21 בספטמבר הבקיע את שער הבכורה שלו במועדון, בניצחון 3-0 על מכבי חיפה במסגרת שלב הבתים של הליגה האירופית לעונת 2023/2024.

קריירה בינלאומית 
ב-8 בספטמבר 2023 ערך ילדרים את הופעת הבכורה שלו בנבחרת טורקיה, בתיקו 1-1 נגד נבחרת ארמניה במסגרת מוקדמות יורו 2024. במשחק זה הבקיע את שער הבכורה שלו בנבחרת.

קישורים חיצוניים

הערות שוליים 

כדורגלנים טורקים
חלוצי כדורגל טורקים
כדורגלני הטאייספור
כדורגלני אנטליהספור
כדורגלני סטאד רן
כדורגלני נבחרת טורקיה
טורקים שנולדו ב-2002